**Adio… te iubesc !**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt singur. În față, foaia goală

Mă-ndeamnă să îți spun tot ce gândesc,

Da-n haos mintea-ntunecată-mi zboară

Și vorbe fără sens nu vreau să îți rostesc.

Nu vreau să-ți spun că marea-nvolburată,

Din ochii mei revarsă rece și sărată,

Când gândul meu nebun, spre tine iar mă poartă,

În amintirea clipelor frumoase de-altădată.

Nu vreau să-ți spun că cerul meu mă-deamnă

Să zbor neîncetat spre cerul tău.

Dar nori -ntunecati în jurul tău se-adună

Și se transformă-ncet în cel mai aprig hău.

Și din acest abis, adânc, de netrecut ,

In disperare-ți strig și nu vrei să auzi.

Cu inima-mi rănită , mă-ntorc la început,

La foaia mea cea goală și la obraji-mi uzi.

Și-atunci cu resemnare, sleit, eu îți șoptesc

Cuvinte nerostite : adio… te iubesc !

Caprar Florin